પાકિસ્તાનના પૂર્વ કેપ્ટને આપી સૌથી મોટી પ્રતિક્રિયા, અમારા દેશના ખેલાડીઓને આપો ફાંસીની સજા - GSTV
પાકિસ્તાનના પૂર્વ કેપ્ટન જાવેદ મિયાંદાદે ક્રિકેટમાં વધી રહેલા ભ્રષ્ટાચાર અંગે મોટું નિવેદન આપ્યું છે. જાવેદના કહેવા પ્રમાણે ક્રિકેટર માટે ફિક્સિંગ કરતા મોટું કોઈ પાપ ના હોઈ શકે. જાવેદનું નિવેદન ત્યારે આવ્યું છે જ્યારે દેશમાં ભ્રષ્ટાચારમાં સામેલ ખેલાડીઓને ફરીથી ટીમમાં સ્થાન આપવાની વાત ચાલી રહી છે. જોકે, પાકિસ્તાનના ભૂતપૂર્વ બેટ્સમેને આ વાતનો ઇનકાર તો કર્યો જ હતો, પરંતુ એમ પણ કહ્યું હતું કે આવા ખેલાડીઓને તો ફાંસી આપવી જોઇએ.
મિયાંદાદે મોતની સજાની માંગ કરી
પોતાની યુટ્યુબ ચેનલ પર વાત કરતા મિયાદાદે કહ્યું કે, 'સ્પોટ ફિક્સિંગમાં સામેલ ક્રિકેટરોને આકરી સજા મળવી જોઈએ. દોષીઓને ફાંસી આપવી જોઇએ, કારણ કે આ ગુનો એટલો જ મોટો છે જેવી કે કોઈની હત્યા કરવાના ગુના સરખો ગણી શકાય. આવી સ્થિતિમાં એમના માટે સજા પણ એક જેવી જ હોવી જોઈએ. કોઈની હત્યા કરવાના ગુનામાં ફાંસીની સજા થાય છે તેમ આમાં પણ આવી કડક સજા હોવી જોઈએ. કોઈની હત્યા કરવાના કિસ્સામાં, મૃત્યુદંડની સજા છે, આ કિસ્સામાં તે જ માટે સજા થવી જોઈએ. એવું ઉદાહરણ રજૂ કરવું જોઈએ જેથી કોઈ પણ ખેલાડી તેના વિશે વિચારી પણ ન શકે. મિયાંદાદે વધુમાં કહ્યું કે, 'આ વાત ઈસ્લામમાં જે શીખવવામાં આવે છે તેની વિરુદ્ધ છે અને તેને આ રીતે લેવી જોઈએ.
તેમણે વધુમાં કહ્યું કે, 'મને લાગે છે કે જે ખેલાડીઓ મેચ ફિક્સિંગ માટે દોષી છે તેઓ તેમના પરિવાર અને માતાપિતા સાથે પણ સારા નથી હોતા. જો તેઓ એવા ન હોત તો આવું ખોટું કામ ન કરત. જે આધ્યાત્મિક બાબતોના આધાર પર ખોટું કરે છે. આવા લોકોને જીવંત રહેવાનો અધિકાર નથી.
શાહિદ આફ્રિદીએ પણ સખત સજાની કરી હતી માંગ
આ અગાઉ શાહિદ આફ્રિદી પણ મેચ ફિક્સિંગ બાબતે બોલી ચૂક્યો છે. તે મિયાંદાદની વિચારસરણીને પણ સમર્થન આપે છે. આફ્રિદીનું માનવું છે કે જો પાકિસ્તાન ક્રિકેટ બોર્ડે (પીસીબી) પહેલેથી જ સખ્તાઈ સાથેનું વલણ અપનાવ્યું હોત તો આવું ના થાત. આફ્રિદીનું માનવું છે કે પીસીબીએ આ કેસમાં દાખલો બેસાડવો જોઇએ, જેથી કોઈ પણ ક્રિકેટરે આવું કરતાં પહેલાં લાખવાર વિચારે.
breaking news gujaratiCricketerGujarat samachargujarati newsgujarati news liveJaved MiandadLatest News in Gujaratilive gujarati newsnews in gujarationline news gujarati livePakistan